stanford-oval/wikipedia huggingface dataset:
อัมรินทร์ เหลืองบริบูรณ์
ประวัติ > การเข้าสู่วงการเพลง

อัมรินทร์เข้าร่วมเวทีประกวดดนตรีเยาวชนชิงถ้วยพระราชทาน โค้กมิวสิคอวอร์ด อยู่หลายครั้ง ในปี 2534 และ 2535 ซึ่งตกรอบสองหน ก่อนชนะการประกวด ใน ครั้งที่ 4 เมื่อปี 2536 โดยในการประกวดครั้งนั้นอัมรินทร์ใช้เพลงประกวดได้แก่ เพลง "อย่าหยุดยั้ง" ของวง ดิ โอฬาร โปรเจ็คต์ และเพลง  "Carrie"  ของวงยุโรป จนคว้ารางวัลชนะเลิศและชิงถ้วยพระราชทาน ประเภทขับร้องเดี่ยว หลังจบการศึกษาวิศวกรรมศาสตรบัณฑิต สาขาวิศวกรรมไฟฟ้า จากมหาวิทยาลัยเทคโนโลยีพระจอมเกล้าพระนครเหนือ (ขณะนั้นยังเป็นสถาบันเทคโนโลยีพระจอมเกล้าพระนครเหนือ) เมื่อ พ.ศ. 2538 อัมรินทร์ถูกรับเลือกเข้าร่วมโครงการ ‘College Artists’ ของนิตยสารบันเทิงคดี และพบกับ นอ-นรเทพ มาแสง, เอ-พลกฤษณ์ วิริยานุภาพ ทั้งคู่เป็นนักศึกษาดุริยางคศาสตร์ จากมหาวิทยาลัยศรีนครินทรวิโรฒ ก่อนภายหลังจะมารู้จัก บอส-นิรุจ เดชบุญ รุ่นน้องชั้นปี 1 จากมหาวิทยาลัยศรีนครินทรวิโรฒ จนมีโอกาสได้เป็นวงแสดงสดในงาน งานของคลื่น “ไพเรท เรดิโอ” ที่ฮาร์ตร็อค คาเฟ่ สยามสแควร์ จนได้มีโอกาสเล่นคอนเสิร์ต bakery on the rock ที่มาบุญครองเล่นเป็นวงเปิดให้แก่อรอรีย์ วงซีเปีย และได้ออกคอนเสิร์ต Alternative party on tour  ในปี 2539 ร่วมกับ ซิลลี่ ฟูลส์ ออดี้ วง wizard หลังจากคอนเสิร์ตชุดดังกล่าว วงพอสก็ได้ออกเทปกับเบเกอรี่มิวสิค
ประวัติ > สู่สมาชิกวงพอส

อัมรินทร์ได้เข้ามาเป็นนักร้องวงพอส โดยมีผลงานออกมาทั้งสิ้น 4 อัลบั้มตลอดระยะเวลาช่วง 5 ปี อันประกอบไปด้วย Push (Me) Again - 2539, Evo & Nova-2541, Mild-2542 และ Rewind-2543 โจ้ได้มีโอกาสทำงานเดี่ยวของตัวเองร่วมกับ ธีร์ ไชยเดช ในชื่อชุด Simply Me ก่อนจะปรากฏตัวอีกครั้งในคอนเสิร์ตใหญ่ ’เบเกอรี่เดอะคอนเสิร์ต’ เมื่อวันที่ 17 กุมภาพันธ์ 2544 และร่วมงาน แฟตเฟสติวัล ครั้งที่ 1 ซี่งจัดเมื่อวันที่ 1-2 กันยายน 2544
ประวัติ > อุปสมบท

เมื่อ พ.ศ. 2544 อัมรินทร์ได้อุปสมบทเพื่อทดแทนแก่พ่อแม่ ที่วัดมณีสถิตกปิฏฐาราม หรือวัดทุ่งแก้ว จ.อุทัยธานี โดยได้รับฉายาว่า ปิยสีโล. หลังอุปสมบทได้ไม่นาน  อัมรินทร์ได้ร่วมงานพิธีแต่งงานของพี่สาวตน ในวันที่ 23 ธันวาคม 2544 ในช่วงวันขึ้นปีใหม่ 2545 อัมรินทร์ได้ร้องเพลง “If” แต่งให้กับแฟนคลับในเว็ปบอร์ด pausefanclub.com เมื่อวันที่ 4 มกราคม 2545
ประวัติ > การเสียชีวิต

กระทั่งวงพอสได้ออกมาปรากฏตัวกันอีกครั้งพร้อม ๆ กับการวางแผนถึงงานเพลงชุดใหม่ วันที่ 14 กุมภาพันธ์ พ.ศ. 2545 อัมรินทร์ร่วมงานกับสบู่ลักซ์  ต่อมาปีเดียวกันนั้น 16 กุมภาพันธ์ วงพอสได้ขึ้นแสดงคอนเสิร์ต “in the mood of love” ที่มหาวิทยาลัยธรรมศาสตร์ นับเป็นงานสุดท้ายที่วงร่วมแสดงกับอัมรินทร์  
หลังจากนั้นในวันที่ 20 กุมภาพันธ์ พ.ศ. 2545 เมื่อเวลา 04.00 น. อัมรินทร์ เหลืองบริบูรณ์ วัย 31 ปี เสียชีวิตภายในลิฟต์ที่ ซี-วันแมนชั่น ซอยสุขุมวิท 50 ในช่วงเวลากลางดึก มีถุงโจ๊กภายในที่เกิดเหตุ ผลการชันสูตร ตรวจพบว่าเป็นการฆ่าตัวตาย ในที่เกิดเหตุพบปืนพกกล็อกขนาด 9 มม. พบบาดแผลกระสุนปืนบริเวณขมับด้านขวา พบปลอกกระสุนขนาดเดียวกันตกอยู่ในลิฟต์อีก 1 ปลอก โดยเบื้องต้นพบว่ามีการทานยากล่อมประสาท
พิธีฌาปนกิจศพของโจ้จัดขึ้นในวันที่ 24 กุมภาพันธ์ 2545 ที่วัดมณีสถิตปิฏฐาราม แต่ฝ่ายพ่อแม่เชื่อว่าเป็นการฆาตกรรม เพราะก่อนเสียชีวิต ผู้ตายยังบอกว่าหากมีปัญหาก็ตามแต่จะไม่หนีปัญหาด้วยการฆ่าตัวตาย ในขณะเดียวกันผู้ตายในเวลานั้นคบหาดูใจกับแฟนสาวไฮโซ วารีทิพย์ ศาตะมาน ซึ่งมีปัญหาไม่ลงร่อยลงรอยกับครอบครัว ประกอบกับเพื่อนของผู้ตายมักให้ผู้ตายเป็นนายหน้ากู้เงินธนาคารอยู่บ่อยครั้งจนผู้ตายต้องทวงบ่อยครั้ง ผู้ตายจึงต้องซื้อปืนไว้ป้องกันตัว
ประวัติ > หลังจากเสียชีวิต

เมื่อวันที่ 3 เมษายน พ.ศ. 2546 กมล สุโกศล แคลปป์ ประธานบริษัท เบเกอรี่มิวสิค พร้อมด้วยสมาชิกวงพอส และ ธีร์ ไชยเดช เป็นผู้ริเริ่มจัดอัลบั้ม อัมรินทร์ เหลืองบริบูรณ์ 2514-2545 และนำรายได้จากการจำหน่ายอัลบั้มจำนวน 500,000 บาท มอบให้กับครอบครัว เหลืองบริบูรณ์ ณ ห้องประชุมใหญ่ บริษัท บี เอ็ม จี อาคารวานิสสา ชั้น 18 (ภายหลังมีการแจกจ่ายมิวสิคเพลง " รักเธอทั้งหมดของหัวใจ" โดยนำรูป โจ้ วงพอสมาเป็นปกชุด ซึ่งผู้สนใจสามารถมารับได้ที่เบเกอรี่มิวสิค)
ในปี พ.ศ. 2556 อัตชีวิตของโจ้ วงพอสยังถูกนำเสนอผ่านหนังแนวสืบสวนสอบสวน “IS AM ARE : A reason to live for” เหตุผล(ต่อ)ลมหายใจ เรื่อง “เฟย์” ภายใต้การกำกับของ คลี - พัสวีพิชญ์ ศรณ์อัครภา โดยฉายแค่โรงภาพยนตร์เครือเอเพ็กซ์ คือโรงภาพยนตร์ลิโด
วันที่ 20 กุมภาพันธ์ พ.ศ. 2559 ซึ่งเป็นวันครบรอบ 14 ปีการเสียชีวิตของโจ้ วงพอสโดยปล่อยเพลง รักอยู่รอบกาย ลงบนแชแนลของวง  ซึ่งเพลงดังกล่าวได้ทำการบันทึกไว้เมื่อประมาณปี พ.ศ. 2545 ก่อนที่โจ้จะเสียชีวิต โดยโจ้ได้ขับร้องไว้เพียงแค่ท่อนเดียว ความยาวประมาณครึ่งนาที แต่สมาชิกในวงที่เหลือ 3 คน รวมถึงฟองเบียร์ - ปฏิเวธ อุทัยเฉลิม นักแต่งเพลง ได้นำมาเรียบเรียงเป็นเพลง "รักอยู่รอบกาย" และแต่งเนื้อร้องเพิ่มเพื่อให้เพลงมีความสมบูรณ์
ผลงาน > ผลงานวงดนตรี

| ข้อมูล | ชื่อเพลง |
| --- | --- |
Pause (Me) Again Format: เทป, ซีดี  Released: พ.ศ. 2539  Label: เบเกอรี่ มิวสิค:  มีเพียงเรา Together  ที่ว่าง Empty Space  หมา Crazy Dog  (นิทานหมาหางกุด)  เมืองเทวดา The angel's city  ยื้อ Change  มหัศจรรย์ Miracles  แม่ Dear Mother  ไม่มีแล้ว No More  แผ่นดินผืนฟ้า Heaven & Earth  มองอย่างเดียว illusion  เมื่อไหร่ When  ธาราทัต - ธีระวัฒน์ The goodbye song

| ข้อมูล | ชื่อเพลง |
| --- | --- |
Evo&Nova Format: เทป, ซีดี  Released: พ.ศ. 2540  Label: เบเกอรี่ มิวสิค:  ที่เธอเฝ้ารอ Growing Love  อีกครั้ง Again  แล้วเธอ About Her  คือเหตุผล 'Cos it's Love  เสน่ห์ Gravity  รักเธอทั้งหมดของหัวใจ For My Brother  รักคือคำตอบ Universe  ใจเย็นไว้ Be Cool  ออกไป Out  อย่ากลัวเสียก่อน Be Strong  รีบ Time  โลกที่เป็นหนึ่ง One

| ข้อมูล | ชื่อเพลง |
| --- | --- |
Mild Format: เทป, ซีดี  Released: พ.ศ. 2542  Label: เบเกอรี่ มิวสิค:  สัมพันธ์  ข้อความ  ดาว  ฝันกลางวัน  บางสิ่ง  เหงา  ความลับ  เปล่าๆ  อย่าตัดสินใจ  จะรักเธอคนเดียว  กอดหมอน

| ข้อมูล | ชื่อเพลง |
| --- | --- |
รักอยู่รอบกาย Format:  single  Released: 20 กุมภาพันธ์ พ.ศ. 2559  Label: ME RECORDS:  รักอยู่รอบกาย
ผลงาน > ผลงานในเครือเบเกอรี่มิวสิค

Bakery on Vacation (พ.ศ. 2540)
อยากกลับไปอีกครั้ง (Time Trip) - อัมรินทร์ เหลืองบริบูรณ์ & สมเกียรติ อริยะชัยพาณิชย์
Bakery's Devotion (6 ตุลาคม พ.ศ. 2543)
พ่อ (Dad) - อัมรินทร์ เหลืองบริบูรณ์
The Balance of B sides Dance edition Vol.2 (26 กันยายน พ.ศ. 2544)
อยากกลับไปอีกครั้ง (Time Trip) - อัมรินทร์ เหลืองบริบูรณ์ & สมเกียรติ อริยะชัยพาณิชย์
The Balance of B sides Vol.4 Soundtracks (พ.ศ. 2546)
วันใหม่ - อัมรินทร์ เหลืองบริบูรณ์
The Voice We Love (ธันวาคม พ.ศ. 2555)
เติมใจให้กัน - อัมรินทร์ เหลืองบริบูรณ์
ผลงาน > ผลงานในเครือแกรมมี่

X-Change Special Love Song (4 เมษายน พ.ศ. 2543)
รักเธอมากกว่า - อัมรินทร์ เหลืองบริบูรณ์
X-Change 4 (14 กันยายน พ.ศ. 2543)
คนไม่มีวาสนา - อัมรินทร์ เหลืองบริบูรณ์
Rewind the Love Songs (กรกฎาคม พ.ศ. 2549)
คนไม่มีวาสนา - อัมรินทร์ เหลืองบริบูรณ์
15 ปี Green Wave 2 (22 มิถุนายน พ.ศ. 2549)
รักเธอทั้งหมดของหัวใจ - อัมรินทร์ เหลืองบริบูรณ์
ผลงาน > ศิลปินรับเชิญ

Pass The Love Forward ในอัลบั้ม 10 Years Bakery Featuring All 1994 – 2004, Songs From Different Scenes 3 ของ บอย โกสิยพงษ์ (พ.ศ. 2547)
ผลงาน > ผลงานเดี่ยว

| ปกอัลบั้ม | ข้อมูล | ชื่อเพลง |
| --- | --- | --- |
|  | Simply Me Format: เทป, ซีดี, แผ่นเสียง  Released: 15 มิถุนายน พ.ศ. 2543  Label: เบเกอรี่ มิวสิค |  เดือนเพ็ญ  อย่าหยุดยั้ง  เติมใจให้กัน  ใจบางบาง  ข้างขึ้นเดือนหงาย  อดีต  รักเองช้ำเอง  ลาสาวแม่กลอง  เหมันต์  พี่รักเจ้า |
คอนเสิร์ตพิเศษ

| ชื่อคอนเสิร์ต | วันที่ | สถานที่ | แขกรับเชิญ/ร่วมกับ |
| --- | --- | --- | --- |
| Fat Festival 1 | 1 - 2 กันยายน พ.ศ. 2544 | โกดังเก็บใบยาสูบ โรงงานยาสูบเก่า |  กบ เสาวนิตย์ กานวีรวรรณ พาราด๊อกซ์ บิ๊กแอส พรู นภ พรชำนิ ธีร์ ไชยเดช Street Funk Roller บิลลี่ โอแกน ทีโบน อาร์มแชร์ คิดแนปเปอร์ ทู เดย์ อะโก คิดส์ |
| Boyd Kosiyabong (บอย โกสิยพงษ์) : Million ways to love | 5 - 6 กรกฎาคม พ.ศ. 2546 | อิมแพ็ค อารีน่า เมืองทองธานี |  บอย โกสิยพงษ์ นภ พรชำนิ โป้ โยคีเพลย์บอย เบน ชลาทิศ บุรินทร์ กรู๊ฟไรเดอร์ส น้อย วงพรู ป๊อด โมเดิร์นด็อก บอย พีซเมกเกอร์ ธีร์ ไชยเดช โจอี้ บอย สมเกียรติ อริยะชัยพาณิชย์ กมล สุโกศล แคลปป์ รัดเกล้า อามระดิษฐ์ เศรษฐา ศิระฉายา |
| xCOOLsive moment Miracle of voice the memories of Joe Pause | 15 ธันวาคม พ.ศ.  2550 | รอยัล พารากอน ฮอลล์ | วิยะดา โกมารกุล ณ นคร ธนชัย อุชชิน (ป็อด โมเดิร์นด็อก) รัดเกล้า อามระดิษ นภ พรชำนิ กฤษดา สุโกศล แคลปป์ (น้อย วงพรู) ปิยะ ศาสตรวาหา(โป้ โยคีเพลย์บอย) ตรัย ภูมิรัตน (บอย ตรัย) ปฐมพงศ์ สมบัติพิบูลย์ (โป้ง หิน เหล็ก ไฟ) ชรัส เฟื่องอารมย์ |
| Pause Push (Me) Again Concert | 11 สิงหาคม พ.ศ. 2555 | หอประชุมใหญ่ ศูนย์วัฒนธรรมแห่งประเทศไทย | ธนชัย อุชชิน (ป็อด โมเดิร์นด็อก) ตรัย ภูมิรัตน (บอย ตรัย) จักรธร ขจรไชยกูล (โตน โซฟา (วงดนตรี)) มาเรียม B5 นัท เครสเซนโด้ มิวสิค รัชพล แย้มแสง (มิวสิค เอเอฟ 4) |
| Pause Live At Parking Toys | 20 กุมภาพันธ์ พ.ศ. 2558 | ปาร์คกิ้งทอยบริเวณถนนเกษตร-นวมินทร์ | ตรัย ภูมิรัตน (บอย ตรัย) สุวีระ บุญรอด (คิว วง ฟลัวร์) ศิรศักดิ์ อิทธิพลพาณิชย์ (ปิงปอง ศิรศักดิ์)  พัดชา เอนกอายุวัฒน์ (พัดชา AF) เขมวัฒน์ เริงธรรม (เก้ง เครสเชนโด้) |
| Pause Push Play Again in June 2016 | 18 มิถุนายน พ.ศ. 2559 | อิมแพค อารีน่า เมืองทองธานี |  คัทลียา กระจ่างเนตร (เป็นพิธีกร)   ปฏิภาณ ปฐวีกานต์ (มอส ปฏิภาณ)   ยุกต์ ส่งไพศาล (สน ยุกต์)   สุวีระ บุญรอด (คิว วงฟลัวร์)   ธนชัย อุชชิน (ป๊อด โมเดิร์นด๊อก)   เขมวัฒน์ เริงธรรม (เก้ง เครสเชนโด้)  |
| Pause Push Play Again in July 2016 | 9 กรกฎาคม พ.ศ. 2559 | อิมแพค อารีน่า เมืองทองธานี |   ปฏิภาณ ปฐวีกานต์ (มอส ปฏิภาณ)   ธนชัย อุชชิน (ป๊อด โมเดิร์นด๊อก)  ภพธร สุนทรญาณกิจ (ตู่ ภพธร)   สมพล รุ่งพาณิชย์ (แหลม 25 Hours)   จิรากร สมพิทักษ์ (เอ๊ะ จิรากร)    มาเรียม เกรย์ (มาเรียม B5)   เขมวัฒน์ เริงธรรม (เก้ง เครสเชนโด้)  |
| 22 ปี เบเกอรี่ มิวสิค ตอน เบเกอรี่ เลิฟอีส และบีอีซี-เทโร มิวสิค รำลึก 14 ปี โจ้ วงพอส | 20 สิงหาคม พ.ศ. 2559 | อิมแพค อารีน่า เมืองทองธานี |  บอย โกสิยพงษ์   นภ พรชำนิ & พีโอพี   ธนชัย อุชชิน (ป๊อด โมเดิร์นด๊อก)   ธีร์ ไชยเดช   ปิยะ ศาสตรวาหา (โป้ โยคีเพลย์บอย)   รัดเกล้า อามระดิษ   บุรินทร์ บุญวิสุทธิ์   กฤษฎา สุโกศล แคลปป์ (น้อย วงพรู)  มาริสา สุโกศล หนุนภักดี   อัญชลี จงคดีกิจ   ตรัย ภูมิรัตน   พีระพัฒน์ เถรว่อง   ภพธร สุนทรญาณกิจ   อภิวัชร์ เอื้อถาวรสุข   ชลาทิศ ตันติวุฒิ   สุวีระ บุญรอด   ลิปตา   มาเรียม อัลคาลาลี   ศักดิ์สิทธิ์ เวชสุภาพร   รูม 39   เดอะบีกินส์   วรุตม์ พิทักษ์สรยุทธ   ปราโมทย์ วิเลปะนะ   หนึ่งธิดา โสภณ   จิรากร สมพิทักษ์   เขมวัฒน์ เริงธรรม (เก้ง เครสเชนโด้)  |
| BOYdKO50th #2 Simplified The Concert | 4 - 5 สิงหาคม พ.ศ. 2561 | อิมแพค เอ็กซิบิชั่น ฮอลล์ 1, เมืองทองธานี |  บอย โกสิยพงษ์ บุรินทร์ กรู๊ฟไรเดอร์ส นภ พรชำนิ ป๊อด โมเดิร์นด็อก เบน ชลาทิศ ธีร์ ไชยเดช โป้ โยคีเพลย์บอย ปั่น ไพบูลย์เกียรติ มาเรียม เกรย์ Triumphs Kingdom Soul After Six คิว ฟลัวร์ |
รางวัล

Coke Music Awards 1993 ประเภทขับร้องเดี่ยว
แหล่งข้อมูลอื่น

เว็บไซต์ที่อุทิศให้โจ้
Pause Fan Club เก็บถาวร 2006-06-13 ที่ เวย์แบ็กแมชชีน กลุ่มแฟนเพลงของพอส
คอนเสิร์ตระลึกโจ้  “Xcoolsive moment Miracle of voice the memories of Joe Pause”  เก็บถาวร 2007-12-12 ที่ เวย์แบ็กแมชชีน
FanClub Pause  ใน Facebook
| ด ค กพอส |
| --- | --- |
 พลกฤษณ์ วิริยานุภาพ  นรเทพ มาแสง  นิรุจ เดชบุญ  ประภาพ ตันเจริญ อัมรินทร์ เหลืองบริบูรณ์ 
อัลบั้ม: Push (Me) Again (2539)  •  Evo & Nova (2541)  •  Mild (2542)
ผลงานพิเศษ: Rewind 1996-2000 (2543) • Simply Me (2543) • สิ่งที่มันกำลังเกิด (2556) • รักอยู่รอบกาย (2559) • แค่ได้เป็นคนสุดท้ายที่เธอคิดถึง (2559) • รักจริงจัง (2560) • คนที่แสนธรรมดา (ร้องคู่กับ นะ POLYCAT) (2561)
ดูเพิ่มเติม: สิบล้อ  •  เครสเชนโด้ •   เบเกอรี่มิวสิค •   มีเรคคอร์ดส
ฮารุ (นักแสดง)

นักแสดงและนักเดินแบบชาวญี่ปุ่น
| ฮารุ |
| --- | --- |
波瑠
ฮารุใน ค.ศ. 2018
เกิด:  (1991-06-17) 17 มิถุนายน ค.ศ. 1991 (33 ปี) เขตอาดาจิ โตเกียว ประเทศญี่ปุ่น
อาชีพ:  นักแสดง  นักเดินแบบ 
ปีปฏิบัติงาน: ค.ศ. 2004–ปัจจุบัน
ตัวแทน: หน่วยงานโฮริ
ส่วนสูง: 164 ซม.
ฮารุ (ญี่ปุ่น: 波瑠; โรมาจิ: Haru; เกิดวันที่ 17 มิถุนายน ค.ศ. 1991) เป็นนักแสดงสาวและนักเดินแบบชาวญี่ปุ่นจากเขตอาดาจิ โตเกียว เธอเป็นที่รู้จักจากภาพยนตร์ รักเรานิรันดร (ค.ศ. 2007) ท่านมาเรียมองเราอยู่นะ (ค.ศ. 2010) ละครโทรทัศน์ พระอาทิตย์ยามเช้า (ค.ศ. 2015-2016) และร่วมเป็นพิธีกรในรายการทอล์กโชว์ A-Studio ของช่องTBS
แหล่งข้อมูลอื่น

Official blog เก็บถาวร 2023-04-13 ที่ เวย์แบ็กแมชชีน (ในภาษาญี่ปุ่น)
Official agency profile เก็บถาวร 2021-01-28 ที่ เวย์แบ็กแมชชีน (ในภาษาญี่ปุ่น)
ฮารุ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
วิชาการ:  CiNii
อุโมงค์ผาเมือง

| อุโมงค์ผาเมือง |
| --- | --- |

กำกับ: หม่อมหลวงพันธุ์เทวนพ เทวกุล
เขียนบท: บทประพันธ์ หม่อมราชวงศ์คึกฤทธิ์ ปราโมช/ ริวโนะสุเกะ อะคุตะงะวะ บทภาพยนตร์ หม่อมหลวงพันธุ์เทวนพ เทวกุล
อำนวยการสร้าง: สมศักดิ์ เตชะรัตนประเสริฐ
นักแสดงนำ: อนันดา เอเวอริงแฮม เฌอมาลย์ บุญยศักดิ์ ดอม เหตระกูล มาริโอ้ เมาเร่อ เพ็ชรทาย วงษ์คำเหลา พงษ์พัฒน์ วชิรบรรจง
กำกับภาพ: พนม พรมชาติ
ตัดต่อ: สิริกัณณ์ ศรีจุฬาภรณ์
ดนตรีประกอบ: ชาติชาย พงษ์ประภาพันธ์
ผู้จัดจำหน่าย: สหมงคลฟิล์ม
วันฉาย: 11 กันยายน พ.ศ. 2554
ประเทศ:  ประเทศไทย
ภาษา: ภาษาไทย
ข้อมูลจาก IMDb
ข้อมูลจากสยามโซน
อุโมงค์ผาเมือง เป็นภาพยนตร์ไทย พีเรียด-ดราม่า แนวคดีฆาตกรรมปริศนา ออกฉายวันที่ 11 กันยายน พ.ศ. 2554 กำกับโดย หม่อมหลวงพันธุ์เทวนพ เทวกุล เป็นภาพยนตร์ลำดับที่ 10 สร้างเพื่อฉลอง 100 ปี หม่อมราชวงศ์คึกฤทธิ์ ปราโมช และครบรอบ 40 ปี สหมงคลฟิล์ม ซึ่งทั้งสองวาระได้เวียนมาครบในปี พ.ศ. 2554
ภาพยนตร์เรื่องนี้ดัดแปลงจากบทละครของหม่อมราชวงศ์คึกฤทธิ์ ปราโมช เรื่อง ราโชมอน ซึ่งดัดแปลงมาจากเรื่องสั้นของ ริวโนะสุเกะ อะคุตะงะวะ อีกต่อหนึ่ง ซึ่งเรื่องราวดังกล่าว อากิระ คุโรซาวา ได้นำมาสร้างเป็นภาพยนตร์เรื่อง "ราโชมอน" เมื่อปี พ.ศ. 2493 เข้าชิงและคว้ารางวัลอีกหลายสถาบัน รวมถึง รางวัลออสการ์เกียรติยศ
ภาพยนตร์เรื่องนี้เป็นการกลับร่วมงานกันอีกครั้งของหม่อมหลวงพันธุ์เทวนพ เทวกุล ที่หลังจากได้กำกับภาพยนตร์เรื่องล่าสุด เรื่อง ชั่วฟ้าดินสลาย ในปี พ.ศ. 2553 ที่ได้กลับร่วมงานอีกครั้งกับ สหมงคลฟิล์ม อินเตอร์เนชั่นแนล
อุโมงค์ผาเมือง เล่าเรื่องราวของนครผาเมือง ซึ่งเกิดคดีฆาตกรรมขุนศึกเจ้าหล้าฟ้า โดยมีแม่หญิงคำแก้ว นางสนม , โจรป่าสิงห์คำ , และร่างทรงวิญญาณของขุนศึกเป็นผู้ให้การ ถ่ายทอดเหตุการณ์ผ่านพระอานนทภิกขุ , พรานป่า และสัปเหร่อ
เรื่องย่อ

ในปี พุทธศักราช 2110 ณ นครผาเมืองอันรุ่งเรือง วันหนึ่งหลังจากเกิดวิบัติการณ์ครั้งยิ่งใหญ่ทั้งอัคคีภัยใหญ่หลวง แผ่นดินไหวรุนแรง และโรคร้ายระบาดคร่าชีวิตประชาชนไปกว่าครึ่งนคร ก็เกิดคดีฆาตกรรมปริศนาที่น่าสะพรึงกลัวและซับซ้อนซ่อนเงื่อนสุดที่จะค้นหาความจริงได้ โจรป่าสิงห์คำ (ดอม เหตระกูล) ผู้โหดร้ายที่สุดในแผ่นดินถูกจับได้ในคดีฆาตกรรม ขุนศึกเจ้าหล้าฟ้า (อนันดา เอเวอริงแฮม) และข่มขืน แม่หญิงคำแก้ว (เฌอมาลย์ บุญยศักดิ์) สนมในขุนศึกเจ้าหล้าฟ้าในป่านอกเมือง ขณะที่ทั้งสองเดินทางออกจากเมืองเพื่อไปที่นครเชียงคำ
จากคำให้การของโจรป่าสิงห์คำ และแม่หญิงคำแก้ว สร้างความสับสน และพิศวงงงงวยให้แก่ เจ้าผู้ครองนคร (ศักราช ฤกษ์ธำรงค์) และประชาชนผู้มาฟังคำให้การเป็นอย่างยิ่ง เพราะทั้ง "โจรป่าสิงห์คำ" และ"แม่หญิงคำแก้ว" ต่างยอมรับอย่างหน้าชื่นตาบานว่าตนเองเป็นผู้ฆ่าขุนศึก เจ้าผู้ครองนคร จึงเรียก ผีมด-ร่างทรง (รัดเกล้า อามระดิษ) มาเข้าทรงเชิญวิญญาณของ "ขุนศึกเจ้าหล้าฟ้า" เพื่อค้นหาความจริง แต่แล้ววิญญาณของขุนศึกกลับให้การผ่านร่างทรงว่า "ตนต่างหากที่ฆ่าตัวตายเอง"
เหตุการณ์ทั้งหมดถูกถ่ายทอดผ่านการพบเห็นและสนทนาของ พระอานนทภิกขุ (มาริโอ้ เมาเร่อ), ชายตัดฟืน (เพ็ชรทาย วงษ์คำเหลา) และ สัปเหร่อ (พงษ์พัฒน์ วชิรบรรจง) ภายในอุโมงค์ผาเมือง ซึ่งไม่อาจเข้าใจได้เลยว่า เหตุใดทั้ง 3 คนจึงให้การปิดบังความจริงที่เกิดขึ้น
นักแสดง > นักแสดงหลัก

อนันดา เอเวอร์ริ่งแฮม รับบท ขุนศึกเจ้าหล้าฟ้า
เฌอมาลย์ บุญยศักดิ์ รับบท แม่หญิงคำแก้ว
ดอม เหตระกูล รับบท โจรป่าสิงห์คำ
มาริโอ้ เมาเร่อ รับบท พระหนุ่มอานนทภิกขุ
เพ็ชรทาย วงษ์คำเหลา รับบท คนตัดฝืน
พงษ์พัฒน์ วชิรบรรจง รับบท สัปเหร่อ
นักแสดง > นักแสดงรับเชิญ

ศักราช ฤกษ์ธำรงค์ รับบท เจ้าผู้ครองนคร
รัดเกล้า อามระดิษ รับบท ผีมด-ร่างทรง
ชัยพล พูพาร์ต รับบท อนันต์
ดารณีนุช โพธิปิติ รับบท แม่ของแม่หญิงคำแก้ว
ธัญญา โสภณ รับบท แม่ของขุนศึกเจ้าหล้าฟ้า
ชาตโยดม หิรัญยัษฐิติ รับบท เจ้าอาวาส
งานสร้างภาพยนตร์ > เค้าโครงเรื่อง

อุโมงค์ผาเมือง เป็นภาพยนตร์ที่ดัดแปลงจากบทละครเวทีเรื่อง ราโชมอน ของ ม.ร.ว.คึกฤทธิ์ ปราโมช ซึ่งเรียบเรียงและดัดแปลงจากเรื่องสั้น 2 เรื่อง คือ Rashomon (ประตูผี) และ In a Grove (ในป่าละเมาะ) ของนักประพันธ์ยอดฝีมือชาวญี่ปุ่น ริวโนะสุเกะ อะคุตะงะวะ อันเป็นที่มาของภาพยนตร์ญี่ปุ่นเรื่องดังก้องโลกอย่าง Rashomon (2493) ผลงานการกำกับลำดับที่ 11 ของ อากิระ คุโรซาวา ออกฉายครั้งแรกที่ประเทศญี่ปุ่น เมื่อวันที่ 25 สิงหาคม พ.ศ. 2493 ก่อนที่จะเดินทางไปฉายประกวดและคว้ารางวัลจากเทศกาลภาพยนตร์นานาชาติเวนิส ที่ประเทศอิตาลี พ.ศ. 2494 และเข้าฉายที่สหรัฐอเมริกาเมื่อวันที่ 26 ธันวาคม พ.ศ. 2494 ก่อนที่จะได้เข้าชิงและคว้ารางวัลอีกหลายสถาบัน รวมถึงรางวัลออสการ์เกียรติยศ เมื่อปี พ.ศ. 2495
สู่การเขียนบทสุดละเมียดและกำกับอย่างสุดวิจิตรตระการตาของผู้กำกับ ม.ล. พันธุ์เทวนพ เทวกุล ได้นำมาดัดแปลงเรื่องราวนี้ เป็นภาพยนตร์ย้อนยุคไปในอาณาจักรล้านนาไทยเมื่อ 700 ปีที่ผ่านมา เป็นเรื่องราวของคดีฆาตกรรมพิศวงระหว่างขุนศึกนักรบ, โจรป่า และเจ้านางผู้เลอโฉม
หม่อมน้อยได้เผยถึงโปรเจกต์ใหม่ล่าสุดนี้ว่า “ภาพยนตร์ใหม่ที่กำลังทำคือเรื่อง ‘อุโมงค์ผาเมือง’ ซึ่งผมดัดแปลงมาจากบทละครเวทีสนุกเข้มข้นน่าติดตามของท่านคึกฤทธิ์ เพื่อฉลองครบรอบ 100 ปีเกิดของท่าน และยังครบรอบ 40 ปีของสหมงคลฟิล์มพอดีด้วย ก็เป็นการร่วมฉลองสองวาระยิ่งใหญ่นี้ไปพร้อมๆ กันเลย ถือเป็นโอกาสอันดีที่เสี่ยเจียงยินดีทุ่มทุนสร้างและมอบความไว้วางใจให้ผม กำกับหนังเรื่องใหม่อีกครั้งหลังจากเพิ่งเสร็จสิ้น ‘ชั่วฟ้าดินสลาย’ ไปเมื่อปีที่แล้วนี้เอง หนังเรื่องนี้ก็ได้นักแสดงชั้นดียอดฝีมือแห่งยุคมาร่วมประชันบทบาทมากมาย ทั้งอนันดา, พลอย เฌอมาลย์, มาริโอ้, อ๊อฟ พงษ์พัฒน์, คุณหม่ำ, ดอม เหตระกูล และยังมีอีกหลายคนที่จะมาร่วมสร้างสีสันให้กับหนังเรื่องนี้ ซึ่งรับรองได้ว่านักแสดงทุกคนจะสร้างความแปลกใหม่และเปลี่ยนแปลงคาแร็คเตอร์ อย่างที่ไม่เคยแสดงมาก่อนแน่นอน”
โครงเรื่องทั้งหมด หม่อมน้อยได้กล่าวว่า “คือมันเป็นเรื่องของคดีที่ขุนศึกกับภรรยา เดินทางไปในป่าแล้วก็ได้พบกับโจรป่า และขุนศึกก็โดนโจรป่าหลอกล่อและข่มขืนเมียต่อหน้า แล้วท้ายสุดตัวขุนศึกก็ตายไปและโจรป่าก็โดนจับได้ ต้องไปให้การในศาล ตัวเมียขุนศึกก็ต้องไปให้การด้วย ก็มีการเข้าทรงวิญญาณของขุนศึก และต่างคนก็ต่างให้การต่างๆ กัน และเรื่องก็ดำเนินผ่านพระหนุ่ม ซึ่งเป็นผู้เห็นขุนศึกและภรรยาเข้าป่าไปเป็นคนสุดท้าย และตัวคนตัดฟืน ก็เป็นคนพบศพ และสองคนก็ต้องให้การในศาลด้วย พระหนุ่มได้เห็นว่าทั้งสามคนก็ให้การคนละทิศคนละทางเลย ทุกคนได้รับสารภาพว่าตนเองนั้นได้เป็นคนฆ่าขุนศึก ทั้งโจรก็รับสารภาพว่าตนเป็นคนฆ่า ตัวเมียขุนศึกก็บอกว่าเธอเป็นคนฆ่าสามี ส่วนวิญญาณขุนศึกก็ให้การว่าทนความเสื่อมเสียเกียรติยศไม่ได้ก็เลยฆ่าตัวตายเอง ตัวพระหนุ่มซึ่งบวชได้พรรษาเดียว เป็นพระที่เคร่งในวินัยได้เจอเหตุการณ์นี้ก็รู้สึกว่าไม่สามารถเข้าใจมนุษย์ ได้เรื่องเริ่มต้นตรงนี้ ระหว่างที่พระหนุ่มจะเดินทางกลับบ้านเกิด ก็เจอพายุ และตัวคนตัดฟืนก็วิ่งตามมาพอดี ทั้งสองคนก็เลยไปหลบฝนอยู่ในอุโมงค์ผาเมือง ทำให้เจอกับสัปเหร่อและความเป็นจริงต่างๆ ก็เปิดเผยขึ้นในอุโมงค์นั้นเอง”
งานสร้างภาพยนตร์ > นักแสดงและผู้กำกับ

หลังจากที่ภาพยนตร์เรื่อง ชั่วฟ้าดินสลาย ประสบความสำเร็จในระดับหนึ่ง สมศักดิ์ เตชะรัตนประเสริฐ จับมือผู้กำกับ ม.ล. พันธุ์เทวนพ เทวกุล อีกครั้ง เป็นผลงานลำดับที่ 10 ถัดจากภาพยนตร์เรื่อง ชั่วฟ้าดินสลาย ในปี พ.ศ. 2553 หลังจากประสบความสำเร็จอย่างสูงกับภาพยนตร์รักพีเรียดสุดละเมียดเรื่องนี้ ภาพยนตร์เรื่องนี้ดัดแปลงมาจากบทละครเวทีเรื่อง “ราโชมอน” อันเป็นวรรณกรรมชิ้นเอกของ ม.ร.ว. คึกฤทธิ์ ปราโมช ซึ่งหม่อมน้อยเคยสร้างเป็นละครเวทีมาแล้ว ในปี พ.ศ. 2535 ที่มณเฑียรทองเธียเตอร์ โรงแรมมณเฑียร
ระดมทีมนักแสดงแถวหน้าของเมืองไทย ได้แก่ มาริโอ้ เมาเร่อ, อนันดา เอเวอริงแฮม, เฌอมาลย์ บุญยศักดิ์, พงษ์พัฒน์ วชิรบรรจง, เพ็ชรทาย วงษ์คำเหลา, ดอม เหตระกูล, ศักราช ฤกษ์ธำรงค์, รัดเกล้า อามระดิษ และนักแสดงสมทบอีกมากมายมาประชันบทบาทสุดเข้มข้นเป็นครั้งแรก ในเรื่องราวสนุกชวนติดตามที่สอดแทรกเนื้อหาสาระไปตลอดทุกอณูภาพยนตร์
หลังจากที่คว้ารางวัลด้านการแสดงยอดเยี่ยมในสาขานักแสดงนำชายและนักแสดงนำหญิง แทบทุกสถาบันรางวัลภาพยนตร์ไทยจากภาพยนตร์รักอมตะเรื่อง ชั่วฟ้าดินสลาย เมื่อปีที่ผ่านมาล่าสุด อนันดา เอเวอริงแฮม และ เฌอมาลย์ บุญยศักดิ์ ก็ได้รับโอกาสอันดีกลับมาประชันบทบาทกันอย่างสุดฝีมืออีกครั้งในภาพยนตร์ฟอร์มยักษ์เรื่องนี้
ส่วนตัวละครตัวอื่นๆ ที่มีสมทบเข้ามาก็มี ศักราช ฤกษ์ธำรงค์ ที่แสดงเป็นทิพย์ ในชั่วฟ้าดินสลาย มาช่วยเสริมให้อีกในบทเป็นเจ้าหลวงผู้พิพากษาในเรื่องนี้ ส่วน ดารณีนุช โพธิปิติ รับบทเป็นแม่ของแม่หญิงคำแก้ว และมีธัญญา โสภณ ในบทแม่ของขุนศึกก็มาร่วมมาแสดงอีกด้วย
งานสร้างภาพยนตร์ > ฉากการต่อสู้

ภาพยนตร์เรื่องนี้ ได้นำ พันนา ฤทธิไกร กำกับฉากบู๊ นับเป็นปรากฏการณ์ใหม่แห่งวงการภาพยนตร์ไทย ร่วมกับผู้กำกับ ม.ล.พันธุ์เทวนพ เทวกุล ร่วมกันกำกับฉากต่อสู้อันน่าตื่นเต้นระหว่าง อนันดา เอเวอริงแฮม และ ดอม เหตระกูล ในภาพยนตร์
หม่อมน้อยเผยว่า “ผมไม่เชี่ยวชาญศิลปะการต่อสู้ซักเท่าไหร่นัก แต่ในเรื่องนี้ต้องมีฉากต่อสู้ของอนันดา และดอมท่ามกลางป่า และธรรมชาติอันสวยงามที่น้ำตกหมอกฟ้า ผมจึงต้องเชิญคุณพันนามาออกแบบและร่วมกำกับฉากแอ็คชั่นในหนังพีเรียดเรื่องนี้ แล้วก็รู้สึกเป็นเกียรติที่ได้มีโอกาสร่วมงานกับผู้กำกับคิวบู๊มืออาชีพระดับอินเตอร์อย่างนี้ คุณพันนาไม่ใช่แค่กำกับฉากบู๊ให้ดูสนุกตื่นเต้นเร้าใจเท่านั้น แต่ยังสร้างสรรค์ศิลปะการต่อสู้ในแบบฉบับวัฒนธรรมล้านนาโบราณออกมาได้อย่างสมจริงและงดงามจนน่าทึ่ง แบบที่ไม่เคยเห็นในเรื่องไหนมาก่อนเลย ไม่มีใครคาดคิดว่าพันนากับหม่อมน้อย หรือหม่ำกับหม่อมน้อยจะโคจรมาเจอกันได้ ก็ได้มาทำงานร่วมกันแล้วในเรื่องนี้ ถือเป็นสีสันอีกอย่างหนึ่งของเรื่องนี้เลยก็ว่าได้”
การออกฉาย > งานเปิดตัวภาพยนตร์

ภาพยนตร์ อุโมงค์ผาเมือง จัดงานแถลงข่าวเปิดตัว เมื่อวันจันทร์ที่ 25 กรกฎาคม พ.ศ. 2554 ณ สถาบันคึกฤทธิ์ ซอยงามดูพลี พระรามสี่ โดย ม.ร.ว. ปรีดิยาธร เทวกุล  ประธานกรรมการมูลนิธิคึกฤทธิ์ 80 ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี กล่าวเปิดงานแถลงข่าวอย่างเป็นทางการ
จากนั้นจึงเป็นการเปิดเผยเรื่องราวความเป็นมาแห่งภาพยนตร์ทรงคุณค่าเรื่อง นี้ ด้วยพรีเซ้นต์เบื้องหลังงานสร้างสุดยิ่งใหญ่ พร้อมเปิดตัวทีมนักแสดงนำในเรื่องมาร่วมเปิดตัวอย่างคับคั่งไม่ว่าจะเป็น มาริโอ้ เมาเร่อ, อนันดา เอเวอริงแฮม, พงษ์พัฒน์ วชิรบรรจง, ธัญญา วชิรบรรจง, เพ็ชรทาย วงษ์คำเหลา, ดอม เหตระกูล, ศักราช ฤกษ์ธำรงค์, รัดเกล้า อามระดิษ รวมทั้งเหล่านักแสดงสมทบอีกหลายชีวิต ถือว่าเป็นภาพยนตร์อีกเรื่องที่ได้เหล่านักแสดงยอดฝีมือประชันบทบาทกันสุดเข้มข้น
พร้อมทั้งบอกเล่าความรู้สึกสุดภาคภูมิในการที่ได้ร่วมงานกับสุดยอดผู้กำกับอย่าง ม.ล.พันธุ์เทวนพ เทวกุล ที่ขึ้นมากล่าวถึงความรู้สึกต่อภาพยนตร์เรื่องนี้อย่างสุดประทับใจ ปิดท้ายงานด้วยการถ่ายภาพรวมของบรรดาแขกผู้มีเกียรติ, ผู้บริหารและทีมงานภาพยนตร์เรื่องนี้เป็นที่ระลึก
การออกฉาย > รอบปฐมทัศน์

พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ จะเสด็จฯ ทอดพระเนตรภาพยนตร์ อุโมงค์ผาเมือง รอบปฐมทัศน์การกุศล ในวันที่ 6 กันยายน พ.ศ. 2554 ณ โรงภาพยนตร์สยามภาวลัย พารากอนซีนีเพล็กซ์ โดยรายได้จากการฉายหลังหักค่าใช้จ่าย สมทบทุนมูลนิธิอาสาเพื่อนพึ่ง (ภาฯ) ยามยาก สภากาชาดไทย และมูลนิธิคึกฤทธิ์ ๘๐
การตอบรับ > รายได้

ภาพยนตร์เรื่องนี้ทำรายได้สูงสุดเป็นอันดับหนึ่งในสุดสัปดาห์แรกที่เข้าฉายระหว่างวันที่ 8 กันยายน - 11 กันยายน พ.ศ. 2554 เสียงชื่นชมกล่าวว่า เป็นภาพยนตร์คุณภาพในทุกๆ ด้านทั้งเนื้อหาที่ดูสนุก อิ่มเอมใจ ให้ข้อคิด งานสร้างระดับมืออาชีพ และสุดยอดการแสดงจากทีมนักแสดงแถวหน้า ขณะที่เสียงตอบรับทางลบส่วนใหญ่ตำหนิความยืดเยื้อของการดำเนินเรื่อง การแสดงที่ไม่เป็นธรรมชาติ บทสนทนาซึ่งยัดเยียด โดยหนังทำรายได้รวมเพียง 27.0 ล้านบาท
ดูเพิ่ม

ชั่วฟ้าดินสลาย (ภาพยนตร์ พ.ศ. 2553)
แหล่งข้อมูลอื่น

อุโมงค์ผาเมือง ที่อินเทอร์เน็ตมูวีเดตาเบส
อุโมงค์ผาเมือง (2011) ที่สยามโซน
โดคุโร โครม

| โดคุโร โครม |
| --- | --- |
ตัวละครใน ครูพิเศษจอมป่วน รีบอร์น!

ปรากฏครั้งแรก: หนังสือการ์ตูน: เล่มที่ 13 ภาพยนตร์การ์ตูน: ตอนที่ 51
สร้างโดย: อากิระ อามาโนะ
ให้เสียงโดย:  ซาโตมิ อาเกซากะ   ธันวา ภักดีอำนาจ
ประวัติ
เผ่าพันธุ์: มนุษย์
เพศ: หญิง
สัญชาติ: ญี่ปุ่น
โรงเรียน: โรงเรียนมัธยมต้นนามิโมริ (ตั้งแต่ตอนที่ 349)
ชั้นเรียน: ปีสอง
วองโกเล่ริง: แหวนแห่งสายหมอก
โคลม โดคุโร่ (ญี่ปุ่น: クローム 髑髏; โรมาจิ: Kurōmu Dokuro) เป็นตัวละครจากการ์ตูนเรื่อง ครูพิเศษจอมป่วน REBORN!รีบอร์น พากย์เสียงภาษาญี่ปุ่นโดย ซาโตมิ อาเกซากะ
ประวัติ

โคลมปรากฏตัวครั้งแรกในภาคศึกชิงแหวน ในหนังสือการ์ตูน เล่มที่13 ประมาณท้ายๆ เล่ม ส่วนในภาคอนิเมะ ปรากฏตัวในตอนที่ 51
ประวัติ > ก่อนภาค "ศึกชิงแหวน"

แต่ก่อนนั้นโคลมมีชื่อว่า นางิ นางิเคยประสบอุบัติเหตุจากตอนที่เธอกำลังจะช่วยแมวตัวหนึ่ง นางิเสียตาข้างขวา และอวัยวะในท้องบางส่วนไป พ่อของนางินั้นไม่ยอมรับนางิเป็นลูก และไม่สนใจที่จะช่วยเหลือนางิ แม่ของเธอก็เช่นกัน ทั้ง 2 ตัดสินใจปล่อยให้นางิตาย แต่ทันใดนั้นมุคุโร่ก็ได้มาช่วยเธอไว้และให้เธอเป็นตัวแทนของเขา ซึ่งนางิก็ยินดี
ข้อตกลงระหว่าง โคลม และ โรคุโด มุคุโร่ คือ มุคุโร่จะช่วยสร้างอวัยวะที่เธอเสียไปให้ด้วยวิชา"ภาพลวงตา"และเธอเอง ก็ต้องเป็นตัวแทนของเขา ถึงจะดูเหมือนว่ามุคุโร่ต้องการหลอกใช้เธอแต่กลับกัน เมื่อใดที่เธอตกอยู่ในอันตราย เขาจะคอยช่วยเหลือเธอเสมอ บางครั้งเขาก็จะสลับร่างของเขาออกมาโดยใช้ร่างของโคลม